CELEX: 32017D0009
Language: et
Date: 2017-01-04 00:00:00
Title: Komisjoni rakendusotsus (EL) 2017/9, 4. jaanuar 2017, millega antakse Marokos ja Taiwanis asuvatele teatavatele laboritele luba teha seroloogilisi teste marutaudivastaste vaktsiinide tõhususe kontrollimiseks koertel, kassidel ja valgetuhkrutel (teatavaks tehtud numbri C(2016) 8803 all) (EMPs kohaldatav tekst )

6.1.2017   
            
            
               ET
            
            
               Euroopa Liidu Teataja
            
            
               L 3/32
            
         KOMISJONI RAKENDUSOTSUS (EL) 2017/9,
   4. jaanuar 2017,
   millega antakse Marokos ja Taiwanis asuvatele teatavatele laboritele luba teha seroloogilisi teste marutaudivastaste vaktsiinide tõhususe kontrollimiseks koertel, kassidel ja valgetuhkrutel
   
      
         (teatavaks tehtud numbri C(2016) 8803 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (1) eriti selle artikli 3 lõiget 2,
   ning arvestades järgmist:
   
               (1)
            
            
               Nõukogu otsusega 2000/258/EÜ on Prantsusmaal Nancys asuv amet Agence française de sécurité sanitaire des aliments (edaspidi „AFSSA“) määratud marutaudivastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks eriinstituudiks. AFSSA on nüüdseks liidetud ametiga Agence nationale de sécurité sanitaire de l'alimentation, de l'environnement et du travail (edaspidi „ANSES“) Prantsusmaal.
            
         
               (2)
            
            
               Otsuses 2000/258/EÜ on muu hulgas sätestatud, et ANSES peab hindama kolmandate riikide laboreid, kes on esitanud taotluse teha seroloogilisi teste marutaudivastaste vaktsiinide tõhususe kontrollimiseks.
            
         
               (3)
            
            
               Maroko pädev asutus on esitanud taotluse Rabatis asuva labori Service du Contrôle et des Expertises de l'Office National de Sécurité Sanitaire des Produits Alimentaires heakskiitmiseks ning ANSES on andnud positiivse hinnangu ja esitanud 19. oktoobril 2016 selle labori kohta komisjonile positiivse aruande.
            
         
               (4)
            
            
               Taiwani pädev asutus on esitanud taotluse New Taipei Citys asuvate laborite Epidemiology Research Division (epidemioloogia teadusüksus) ja Biologics Division of the Animal Health Research Institute (loomatervise uurimisinstituudi bioloogiaüksus) heakskiitmiseks ning ANSES on andnud positiivse hinnangu ja esitanud 19. oktoobril 2016 nende kahe labori kohta komisjonile positiivse aruande.
            
         
               (5)
            
            
               Seega tuleks Rabatis asuvale laborile Service du Contrôle et des Expertises de l'Office National de Sécurité Sanitaire des Produits Alimentaires ning New Taipei Citys asuvatele laboritele Epidemiology Research Division ja Biologics Division of the Animal Health Research Institute anda luba teha seroloogilisi teste marutaudivastaste vaktsiinide tõhususe kontrollimiseks koertel, kassidel ja valgetuhkrutel.
            
         
               (6)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt otsuse 2000/258/EÜ artikli 3 lõikele 2 antakse järgmistele laboritele luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel:
   
               a)
            
            
               Labor Service du Contrôle et des Expertises de l'Office National de Sécurité Sanitaire des Produits Alimentaires
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MOROCCO
                        
                     
         
               b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         
               c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         Artikkel 2
   Käesolevat otsust kohaldatakse alates 1. veebruarist 2017.
   Artikkel 3
   Käesolev otsus on adresseeritud liikmesriikidele.
   
      Brüssel, 4. jaanuar 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 79, 30.3.2000, lk 40.